CELEX: 32021R1088
Language: sk
Date: 2021-04-07 00:00:00
Title: Delegované nariadenie Komisie (EÚ) 2021/1088 zo 7. apríla 2021, ktorým sa mení nariadenie (EÚ) č. 748/2012, pokiaľ ide o aktualizáciu odkazov na požiadavky na ochranu životného prostredia (Text s významom pre EHP)

5.7.2021   
               
               
                  SK
               
               
                  Úradný vestník Európskej únie
               
               
                  L 236/3
               
            
         DELEGOVANÉ NARIADENIE KOMISIE (EÚ) 2021/1088
         zo 7. apríla 2021,
         ktorým sa mení nariadenie (EÚ) č. 748/2012, pokiaľ ide o aktualizáciu odkazov na požiadavky na ochranu životného prostredia
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91 (1), a najmä na jeho článok 19 ods. 1 a 3,
         keďže:
         
                     (1)
                  
                  
                     Komisia 7. apríla 2021 prijala delegované nariadenie 2021/1087 (2), ktorým sa aktualizujú odkazy na ustanovenia Chicagskeho dohovoru, ktoré obsahujú požiadavky na ochranu životného prostredia.
                  
               
                     (2)
                  
                  
                     Lietadlá iné než bezpilotné lietadlá a ich motory, vrtule, súčasti a nenainštalované vybavenie by mali spĺňať požiadavky na ochranu životného prostredia od 1. januára 2021.
                  
               
                     (3)
                  
                  
                     Odkazy na požiadavky na ochranu životného prostredia v nariadení Komisie (EÚ) č. 748/2012 (3) by sa mali aktualizovať.
                  
               
                     (4)
                  
                  
                     Nariadenie (EÚ) č. 748/2012 by sa preto malo zodpovedajúcim spôsobom zmeniť.
                  
               
                     (5)
                  
                  
                     Opatrenia stanovené v tomto nariadení sú založené na stanovisku č. 03/2020, ktoré vydala Európska agentúra pre bezpečnosť letectva (EASA) v súlade s článkom 76 ods. 1 nariadenia (EÚ) 2018/1139,
                  
               PRIJALA TOTO NARIADENIE:
         
            Článok 1
            Nariadenie (EÚ) č. 748/2012 sa mení takto:
            
                        1.
                     
                     
                        V článku 9 sa odsek 4 nahrádza takto:
                        
                           „4.   Odchylne od odseku 1 výrobná organizácia môže požiadať príslušný orgán o výnimky z požiadaviek na ochranu životného prostredia uvedených v článku 9 ods. 2 prvom pododseku nariadenia (EÚ) 2018/1139.“
                        
                     
                  
                        2.
                     
                     
                        Príloha I sa mení tak, ako sa stanovuje v prílohe k tomuto nariadeniu.
                     
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. apríla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 212, 22.8.2018, s. 1.
         
            (2)  Delegované nariadenie Komisie (EÚ) 2021/1087 zo 7. apríla 2021, ktorým sa mení nariadenie Európskeho parlamentu a Rady (EÚ) 2018/1139, pokiaľ ide o aktualizáciu odkazov na ustanovenia Chicagského dohovoru (Pozri stranu 1 tohto úradného vestníka).
         
            (3)  Nariadenie Komisie (EÚ) č. 748/2012 z 3. augusta 2012 stanovujúce vykonávacie pravidlá osvedčovania letovej spôsobilosti a environmentálneho osvedčovania lietadiel a prislúchajúcich výrobkov, častí a zariadení, ako aj osvedčovania projekčných a výrobných organizácií (Ú. v. EÚ L 224, 21.8.2012, s. 1).
      
      
         
            PRÍLOHA
            Príloha I k nariadeniu (EÚ) č. 748/2012 sa mení takto:
            
                        1.
                     
                     
                        V ustanovení 21.A.130 písm. b) sa bod 4 nahrádza takto:
                        
                                    „4.
                                 
                                 
                                    dodatočne v prípade požiadaviek na ochranu životného prostredia:
                                    
                                                i)
                                             
                                             
                                                vyhlásenie, že úplný motor dosahuje zhodu s príslušnými požiadavkami na výfukové emisie platnými ku dňu výroby motora a
                                             
                                          
                                                ii)
                                             
                                             
                                                vyhlásenie, že úplný letún dosahuje zhodu s príslušnými požiadavkami na emisie CO2 platnými ku dňu vydania prvého osvedčenia o letovej spôsobilosti.“
                                             
                                          
                              
                  
                        2.
                     
                     
                        V ustanovení 21.A.145 písm. b) sa úvodná veta a bod 1 nahrádzajú takto:
                        
                                    „b)
                                 
                                 
                                    vzhľadom na všetky potrebné údaje týkajúce sa letovej spôsobilosti a ochrany životného prostredia:
                                    
                                                1.
                                             
                                             
                                                dostala výrobná organizácia také údaje od agentúry a od držiteľa typového osvedčenia, obmedzeného typového osvedčenia alebo schválenia konštrukcie, alebo od žiadateľa o takéto osvedčenie alebo schválenie konštrukcie vrátane akejkoľvek udelenej výnimky z požiadavky na ochranu životného prostredia, aby mohla stanoviť zhodu s príslušnými konštrukčnými údajmi;“
                                             
                                          
                              
                  
                        3.
                     
                     
                        V ustanovení 21.A.147 sa písmeno a) nahrádza takto:
                        
                                    „a)
                                 
                                 
                                    Po vydaní povolenia organizácii na výrobu každú zmenu v povolenej organizácii na výrobu, ktorá je podstatná z hľadiska preukázania zhody alebo z hľadiska letovej spôsobilosti a vlastností výrobku, časti alebo zariadenia, pokiaľ ide o ochranu životného prostredia, najmä zmenu systému kvality, musí schváliť príslušný orgán. Žiadosť o povolenie pre organizáciu sa písomne predloží príslušnému orgánu a pred realizáciou zmeny organizácia príslušnému orgánu preukáže, že spĺňa ustanovenia tejto podčasti.“
                                 
                              
                  
                        4.
                     
                     
                        V ustanovení 21.A.801 sa písmeno a) nahrádza takto:
                        
                                    „a)
                                 
                                 
                                    Identifikácia výrobkov zahŕňa tieto informácie:
                                    
                                                1.
                                             
                                             
                                                meno výrobcu;
                                             
                                          
                                                2.
                                             
                                             
                                                označenie výrobku;
                                             
                                          
                                                3.
                                             
                                             
                                                sériové číslo výrobcu;
                                             
                                          
                                                4.
                                             
                                             
                                                značku „EXEMPT“ v prípade motora, ak príslušný orgán udelil výnimku z požiadaviek na ochranu životného prostredia;
                                             
                                          
                                                5.
                                             
                                             
                                                akékoľvek iné informácie požadované agentúrou.“
                                             
                                          
                              
                  
                        5.
                     
                     
                        Ustanovenie 21.B.85 sa nahrádza takto:
                        
                           „21.B.85   Stanovenie príslušných požiadaviek na ochranu životného prostredia pre typové osvedčenie alebo obmedzené typové osvedčenie
                        
                        
                                    a)
                                 
                                 
                                    Agentúra určí a oznámi žiadateľovi príslušné požiadavky na ochranu životného prostredia pre typové osvedčenie alebo obmedzené typové osvedčenie pre lietadlo alebo pre typové osvedčenie pre motor. Určenie a oznámenie obsahujú:
                                    
                                                1.
                                             
                                             
                                                príslušné hlukové požiadavky stanovené vo:
                                                
                                                            i)
                                                         
                                                         
                                                            zväzku I časti II kapitole 1 prílohy 16 k Chicagskemu dohovoru a:
                                                            
                                                                        A)
                                                                     
                                                                     
                                                                        pre podzvukové prúdové letúny v kapitolách 2, 3, 4 a 14;
                                                                     
                                                                  
                                                                        B)
                                                                     
                                                                     
                                                                        pre vrtuľové letúny v kapitolách 3, 4, 5, 6, 10 a 14;
                                                                     
                                                                  
                                                                        C)
                                                                     
                                                                     
                                                                        pre vrtuľníky v kapitolách 8 a 11;
                                                                     
                                                                  
                                                                        D)
                                                                     
                                                                     
                                                                        pre nadzvukové letúny v kapitole 12 a
                                                                     
                                                                  
                                                                        E)
                                                                     
                                                                     
                                                                        pre letúny s preklopnými motormi v kapitole 13.
                                                                     
                                                                  
                                                      
                                                            ii)
                                                         
                                                         
                                                            zväzku I prílohy 16 k Chicagskemu dohovoru:
                                                            
                                                                        A)
                                                                     
                                                                     
                                                                        dodatku 1 pre letúny, na ktoré sa vzťahujú kapitoly 2 a 12 zväzku I časti II prílohy 16 k Chicagskemu dohovoru;
                                                                     
                                                                  
                                                                        B)
                                                                     
                                                                     
                                                                        dodatku 2 pre letúny, na ktoré sa vzťahujú kapitoly 3, 4, 5, 8, 13 a 14 zväzku I časti II prílohy 16 k Chicagskemu dohovoru;
                                                                     
                                                                  
                                                                        C)
                                                                     
                                                                     
                                                                        dodatku 3 pre letúny, na ktoré sa vzťahuje kapitola 6 zväzku I časti II prílohy 16 k Chicagskemu dohovoru;
                                                                     
                                                                  
                                                                        D)
                                                                     
                                                                     
                                                                        dodatku 4 pre letúny, na ktoré sa vzťahuje kapitola 11 zväzku I časti II prílohy 16 k Chicagskemu dohovoru; a
                                                                     
                                                                  
                                                                        E)
                                                                     
                                                                     
                                                                        dodatku 6 pre letúny, na ktoré sa vzťahuje kapitola 10 zväzku I časti II prílohy 16 k Chicagskemu dohovoru;
                                                                     
                                                                  
                                                      
                                          
                                                2.
                                             
                                             
                                                príslušné požiadavky na emisie na zabránenie úmyselnému vypusteniu paliva z lietadla stanovené vo zväzku II časti II kapitolách 1 a 2 prílohy 16 k Chicagskemu dohovoru;
                                             
                                          
                                                3.
                                             
                                             
                                                príslušné požiadavky na emisie dymu a plynných a tuhých častíc z motorov stanovené vo:
                                                
                                                            i)
                                                         
                                                         
                                                            zväzku II časti III kapitole 1 prílohy 16 k Chicagskemu dohovoru a:
                                                            
                                                                        A)
                                                                     
                                                                     
                                                                        v prípade emisií dymu a plynných častíc z turbokompresorových prúdových a turbodúchadlových motorov určených len na pohon pri podzvukových rýchlostiach v kapitole 2;
                                                                     
                                                                  
                                                                        B)
                                                                     
                                                                     
                                                                        v prípade emisií dymu a plynných častíc z turbokompresorových prúdových a turbodúchadlových motorov určených na pohon pri nadzvukových rýchlostiach v kapitole 3 a
                                                                     
                                                                  
                                                                        C)
                                                                     
                                                                     
                                                                        v prípade emisií tuhých častíc z turbokompresorových prúdových a turbodúchadlových motorov určených len na pohon pri podzvukových rýchlostiach v kapitole 4;
                                                                     
                                                                  
                                                      
                                                            ii)
                                                         
                                                         
                                                            zväzku II prílohy 16 k Chicagskemu dohovoru:
                                                            
                                                                        A)
                                                                     
                                                                     
                                                                        dodatku 1 pre meranie referenčného kompresného pomeru;
                                                                     
                                                                  
                                                                        B)
                                                                     
                                                                     
                                                                        dodatku 2 pre hodnotenie emisií dymu;
                                                                     
                                                                  
                                                                        C)
                                                                     
                                                                     
                                                                        dodatku 3 pre prístrojové vybavenie a techniky merania emisií plynných častíc;
                                                                     
                                                                  
                                                                        D)
                                                                     
                                                                     
                                                                        dodatku 4 pre špecifikácie paliva, ktoré sa má používať pri emisných skúškach turbínových motorov lietadiel;
                                                                     
                                                                  
                                                                        E)
                                                                     
                                                                     
                                                                        dodatku 5 pre prístrojové vybavenie a techniky merania emisií plynných častíc z plynových turbínových motorov s prídavným spaľovaním;
                                                                     
                                                                  
                                                                        F)
                                                                     
                                                                     
                                                                        dodatku 6 pre postup dodržiavania súladu v prípade emisií dymu a plynných a tuhých častíc a
                                                                     
                                                                  
                                                                        G)
                                                                     
                                                                     
                                                                        dodatku 7 pre prístrojové vybavenie a techniky merania neprchavých tuhých častíc;
                                                                     
                                                                  
                                                      
                                          
                                                4.
                                             
                                             
                                                príslušné požiadavky na emisie CO2 z letúnov stanovené vo:
                                                
                                                            i)
                                                         
                                                         
                                                            zväzku III časti II kapitole 1 prílohy 16 k Chicagskemu dohovoru a:
                                                            
                                                                        A)
                                                                     
                                                                     
                                                                        pre podzvukové prúdové letúny v kapitole 2 a
                                                                     
                                                                  
                                                                        B)
                                                                     
                                                                     
                                                                        pre podzvukové vrtuľové letúny v kapitole 2.
                                                                     
                                                                  
                                                      
                                                            ii)
                                                         
                                                         
                                                            zväzku III dodatkoch 1 a 2 prílohy 16 k Chicagskemu dohovoru pre letúny, na ktoré sa vzťahuje zväzok III časť II kapitola 2 prílohy 16 k Chicagskemu dohovoru;
                                                         
                                                      
                                          
                                                5.
                                             
                                             
                                                v prípade motorov príslušné požiadavky uvedené vo zväzku II časti IV a dodatku 8 prílohy 16 k Chicagskemu dohovoru týkajúce sa posudzovania neprchavých tuhých častíc na účely inventarizácie a modelovania.
                                             
                                          
                              
                                    b)
                                 
                                 
                                    (vyhradené).“.